






 
Nr.  2264  / 04.09.2026

ANUNȚ

	  Filarmonica "George Enescu" Botoșani cu sediul în Botoșani str. Marchian nr.5, în conformitate cu: Legea 53/2003 – Codul Muncii, H.G. nr.1336 din 28.10.2022 pentru aprobarea Regulamentului cadru privind organizarea şi dezvoltarea carierei personalului contractual din sectorul bugetar plătit din fondurile publice, Legea cadru 153/2017 privind salarizarea personalului plătit din fondurile publice, cu modificările și completările ulterioare, organizează concurs în vederea ocupării pe perioadă nedeterminată, a unei funcții contractuale de execuție din cadrul Compartimentului Financiar Contabil respectiv;
Denumirea postului: economist IA
Compartiment: Financiar Contabil
Nivelul studiilor: superioare
Nivelul postului: execuție
Durata contractului: perioadă nedeterminată
Numărul de posturi: 1  post unic vacant
Durata timpului de lucru: 8 ore/zi; 40 ore/săptămână
Salarizare: conform Anexa 8 lit.b, Cap.2 din Legea cadru 153/2017
Cod COR: 263106 Economist
	Conform art. 35 din Regulamentul-cadru privind organizarea şi dezvoltarea carierei personalului contractual din sectorul bugetar plătit din fondurile publice,  aprobat prin Hotărârea Guvernului nr. 1336/28.10.2022, cu modificările și completările ulterioare, pentru înscrierea la concurs, candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 din Hotărârea Guvernului nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, conform modelului prevăzut la anexa nr. 3 din Hotărârea Guvernului nr. 1336/2022;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
	Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
      Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
      Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
      Candidatul care a depus o declaraţie pe proprie răspundere că nu are antecedente penale și a fost declarat admis la selecţia dosarelor, acesta are obligaţia de a completa dosarul de concurs cu originalul cazierului judiciar, cel mai târziu până la data desfăşurării  probei scrise.
      Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, din Hotărârea Guvernului nr. 1336/28.10.2022, propunerea sa privind instrumentele necesare pentru asigurarea accesibilității probelor de concurs.
       Dosarele de concurs se depun la Compartimentul Resurse Umane al Filarmonicii "George Enescu" Botoșani, incinta Teatrului ”Mihai Eminescu” Botoșani Str. Cuza Vodă nr.5, etaj.3 sau se transmit pe adresa de email: secretariat.filarmonica1953@gmail.com până la data de 25.09.2026.
          Condiţii generale de participare la concurs:
a) are cetăţenia româna sau cetăţenia unui alt  stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice: 
- Studii superioare de lungă durată, absolvite cu diplomă de licență în domeniul științelor economice;
- Perfecționări (specializări): curs de achiziții publice, absolvit cu diplomă sau experiență în achiziții publice de minim 1 an, dovedită cu documente.
- Vechime în specialitatea studiilor minim 6 ani și 6 luni;
Concursul se va desfășura în trei etape succesive:
1. selecția dosarelor de înscriere;
2. proba scrisă;
3. interviul.
CALENDARUL DE DESFĂȘURARE A CONCURSULUI
	Publicarea anunțului 
	11.09.2026

	Termen de depunerea a dosarelor de participare la concurs 
	25.09.2026 - ora 14.00

	Selecția dosarelor de concurs
	29.09.2026 - ora 10.00

	Afişarea rezultatelor selecţiei dosarelor
	30.09.2026 - ora 10.00

	Termen de depunere a contestaţiilor privind rezultatele selecţiei  dosarelor
	01.10.2026 - ora 10.00

	Verificarea contestațiilor
	02.10.2026 – ora 10.00

	Afişarea rezultatului soluţionării contestaţiilor
	02.10.2026 – ora 14.00

	 Proba scrisa
	05.10.2026 - ora 10.00

	Afişarea rezultatului proba scrisa
	06.10.2026 – ora 10.00

	 Termen de depunere a contestaţiilor privind rezultatele proba scrisa
	07.10.2026 – ora 10.00

	Verificarea contestațiilor
	08.10.2026 – ora 10.00

	Afişarea rezultatului soluţionării contestaţiilor
	08.10.2026 – ora 16.00

	Proba interviu	
	09.10.2026 – ora 10.00

	Comunicarea rezultatelor după susţinerea interviului
	12.10.2026 – ora 10.00

	Termen de depunere a contestaţiilor privind rezultatul interviului
	13.10.2026 – ora 10.00

	Verificarea contestaţiilor
	14.10.2026 – ora 10.00

	Afişarea rezultatului soluţionării contestaţiilor
	15.10.2026 – ora 10.00

	Afişarea rezultatelor finale 
	16.10.2026 – ora 10.00


Bibliografie:
1. Legea 273/2006 privind finanţele publice locale, cu modificările şi completările ulterioare;
2. Legea contabilităţii nr.82/1991 republicată, cu modificările şi completările ulterioare;
3. Ordinul 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare;
4. Ordinul 2861/2009 pentru aprobare Normelor privind organizarea și efectuarea inventarierii elementelor de natura activelor, datoriilor și capitalurilor proprii, cu modificările şi completările ulterioare;
5. Ordinul 2634/2015 privind documentele financiar-contabile, cu modificările şi completările ulterioare;
6. Legea nr.15/1994, republicată, privind amortizarea capitalului imobilizat în active corporale şi necorporale;
7. Ordinul Ministrului Finanţelor nr.1140/2025 pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare, cu modificările şi completările ulterioare;
8. Legea 98/2016 privind achiziţiile publice, cu modificările şi completările ulterioare;
9. Hotărârea Guvernului nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
10. Legea 227/2015 privind Codul fiscal, actualizată: titl IX “Impozite şi taxe locale” - cap. VII “Impozit pe spectacole”
11. Legea 35/1994 privind timbrul literar, cinematografic, teatral, muzical, folcloric, al artelor plastice, al arhitecturii şi de divertisment), republicată - timbrul muzical;
12. [bookmark: REFsp23rtd4]Ordin 2.823 din 14 octombrie 2003 pentru aprobarea Normelor metodologice privind perceperea, încasarea, utilizarea, evidenţa şi controlul destinaţiei sumelor rezultate din aplicarea timbrului literar, cinematografic, teatral, muzical, folcloric, al artelor plastice, al arhitecturii şi de divertisment, precum şi procedura de solicitare şi comunicare a opţiunilor titularilor de drepturi de autor sau ale titularilor de drepturi conexe dreptului de autor ori, după caz, ale moştenitorilor acestora;
13. Ordonanţa nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările şi completările ulterioare;
  Tematică:
1. Principii şi reguli bugetare 
2. Contabilitatea instituțiilor publice (Legea nr.82/1991 republicată, cu modificările şi completările ulterioare și Ordinul 1917/2005, cu modificările şi completările ulterioare;
3. Angajarea, lichidarea, ordonanțarea și plata cheltuielilor bugetare, organizarea, evidența şi raportarea angajamentelor bugetare şi legale
4. Registrele de contabilitate, reconstituirea documentelor financiar-contabile pierdute, sustrase sau distruse, arhivarea şi păstrarea registrelor şi a documentelor financiar-contabile
5. Consemnarea rezultatelor inventarierii si ȋnregistrarea lor ȋn contabilitate
6. Mijloacele fixe şi amortizarea mijloacelor fixe 
7. Achiziţii publice:
· principiile care stau la baza atribuirii contractelor de achizitie publică;
· pragurile achiziţiei publice;
· realizarea achiziţiei directe;
· tipurile de proceduri de atribuire;
· cataloagele electronice și consultarea operatorilor economici;
· atribuţiile compartimentulului intern specializat în domeniul achiziţiilor publice al autorităţii contractante şi sprijinul acordat de celelalte compartimente;
· programul anual al achiziţiilor publice; 
8. Impozitul pe spectacole
9. Timbrul muzical
10. Instituţiile publice de spectacole sau concerte (definiţie, clasificare, modalităţi de finanţare)
Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului, se realizează folosindu-se numărul de înregistrare atribuit dosarului de înscriere la concurs pentru fiecare candidat.
           Relaţii suplimentare se pot obţine la Compartimentul Resurse Umane al Filarmonicii ”George Enescu” Botoșani, incinta Teatrului ”Mihai Eminescu” Botoșani Str. Cuza Vodă nr.5, etajul 3 sau la tel. 0231/516510. 




MANAGER INTERIMAR
MIREL MANEA               

